open-index/open-wikipedia-markdown huggingface dataset:
Somabrachyidae

* *[[Parapsycharium]]*
* *[[Psycharium]]*
* *[[Somabrachys]]*

**Somabrachyidae** er en liten familie av sommerfugler som nylig ble skilt ut fra familien Megalopygidae. En art, *Somabrachys aegrotus*, finnes i Spania, bortsett fra dette forekommer familien bare i Afrika.

## Utseende
Kraftige, hårete, middelsstore møll som ligner Megalopygidae. Larvene er kortbeinte og sneglelignende.

## Utbredelse
Arten *Somabrachys aegrotus* er den eneste som finnes utenfor Afrika, i Spania. Ellers finnes det rundt 30 arter i slekten *Somabrachys* i Nord-Afrika. Slektene *Parapsycharium* og *Psycharium* lever i det sørlige Afrika. Videre er det mulig at slekten *Boisduvalodes* fra Madagaskar bør regnes til Somabrachyidae.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien Zygaenoidea
*********** Familien **Somabrachyidae**
************ *Parapsycharium paarlense* Geertsema, 2000 – Sør-Afrika
************ Slekten *Psycharium* Herrich-Schäffer  – flere arter i det sørlige Afrika
************ Slekten *Somabrachys* Kirby, 1892  – ca. 30 arter i Nord-Afrika og Spania
************* *Somabrachys aegrotus* (Klug, 1830)  – eneste art utenfor Afrika, i Spania
************ ? Slekten *Boisduvalodes* Viette  – Madagaskar, skal kanskje regnes med her
## Eksterne lenker
*
Thatched House Lodge

**Thatched House Lodge** er en kongelige residens i Richmond upon Thames i London. 

Hovedhuset har seks mottagelsesrom og seks soverom, og står på en tomt på 16 dekar. Det står også et sommerhus i to etasjer fra det 18. århundre på eiendommen; det er dette huset med stråtak (*thatch*) som har gitt navn til hovedbygningen. Siden 1963 har huset vært hjemmet til prinsesse Alexandra, lady Ogilvy. Det ble leaset fra Crown Estate av hennes mann, Angus Ogilvy, etter at paret giftet seg. 

## Historie

Den nåværende bygningen var opprinnelig to hus, begge kalt Aldridge Lodge, som ble reist for parkvokterne i Richmond. I 1727 utvidet Hugh Walpole den, og i 1771 ble de satt sammen og fikk sitt nåværende navn av sir John Sloane. Det har tidligere også vært kjent som Burkitt's Lodge. 

Huset har blitt brukt av forskjellige medlemmer av det kongelige hushold, blant annet general Edward Bowater og general Lynedoch Gardiner som jobbet for henholdsvis prins Albert og dronning Victoria, og av Louis Greig som jobbet for Georg VI før han ble konge.. Under andre verdenskrig bodde Dwight D. Eisenhower i huset mens han besøkte Storbritannia.
Esplanada i Łódź

**Esplanada i [[Łódź]]** ligger ved Piotrkowska-gaten 100 og er en av byens fineste restauranter. Restaurantlokalet regnes for å være en av Europas vakreste art nouveau-bygninger.

## Historie
Bygningen huset opprinnelig et kleshus. I 1909 forpaktet firmaet til Hugo Smechel og Julian Rosner delen av en tomt ved Piotrkowska-gaten fra Vevshåndverkernes forsamling i Łódź. Samme år bygde de en klesforretning i art nouveau, med et stort utstillingsvindu som kledde hele første etasje. Overstykket ble utformet i en flattrykt bueform.  

I 1926 bestemte den nye forpakteren Wawrzyniec Gerbich seg for å åpne et konditori og en restaurant i bygningen. Adapteringen varte i to år (blant annet fikk elevasjonen vakre stukkaturdekorasjoner med plantemotiver), og i 1928 ble restauranten og konditoriet «Esplanada» åpnet. 

Under andre verdenskrig ble lokalet overtatt av tyskerne, og i 1947 ble det overgitt til det polske Konsumentkooperativet. Bygningen ble restaurert mot slutten av 1990-tallet, og fra den tid er lokalets gastronomiske tradisjoner blitt videreført.
Royal Pavilion

**Royal Pavilion** i Brighton i Storbritannia er en bygning som tidligere har tilhørt det britiske kongehuset. Den ble bygget tidlig på 1800-tallet som et feriested ved havet for kronprinsen. Bygningen benevnes ofte som «Brighton Pavilion», og byggestilen er indisk-gotisk, som var vanlig i India på 1800-tallet. I 1849 ble bygningen solgt av staten til byen Brighton og brukes idag til banketter, kurs og bryllup.

## Paviljongens tilblivelse

Prinsregenten, som senere ble Georg IV, besøkte Brighton første gang i 1783 etter råd fra sin lege som mente sjøvann ville være bra for prinsens podagra. I 1786 leide han et hus i området Old Steine i Brighton, i god avstand fra hoffet kunne han også ha kontakt med sin elskerinne Maria Anne Fitzherbert. Arkitekten Henry Holland ble snart engasjert i å utvide bygningen. Prinsen kjøpte også mer land rundt eiendommen, og i 1803 ble det bygget en rideskole og staller i indisk stil, tegnet av William Porden.

Mellom 1815 og 1822 ble eiendommen ombygget under ledelse av John Nash og det er hans arbeid som kan sees idag. Palasset gir et slående inntrykk i sentrum av Brighton, med et typisk indisk eksteriør. Bygningens fantasifulle innredning er både indisk og kinesisk-inspirert.

## Kjøpt av byen Brighton

Etter Georg IVs død i 1830 ble palasset også brukt av hans etterfølger, Vilhelm IV, men etter dronning Victorias siste besøk i Brighton i 1845 ønsket staten å selge stedet. I 1849 ble så palasset solgt til byen for 53&nbsp;000 pund.

## Dagens paviljong

Under første verdenskrig ble palasset brukt som sykehus for sårede indiske og karibiske soldater. I dag er paviljongen åpen for besøkende og benyttes for kurs, banketter og bryllup.

## Referanser


## Eksterne lenker
*
Natalie Holland

**Natalie Holland** (egentlig Natalie Haaland,) er en norsk-russisk figurativ billedkunstner. Hun er født i St. Petersburg, Russland, vokst opp i Novorossijsk, og flyttet til Norge i 1982.

Hun har fått sin kunst-utdannelse i Russland; i Norge har hun studert hos Odd Nerdrum fra 1990 til 1992. Natalie Holland har bodd og arbeidet i Oslo frem til 2006, da hun flyttet sitt atelier til London, England.

## Eksterne lenker
*
Sojuz-programmet

**Sojuz-programmet** er et bemannet romprogram med mål å plassere en sovjetisk (nå russisk) kosmonaut på Månen. Programmet ble startet tidlig på 1960-tallet. Sojuz-romskipet og Soyuz-raketten var del av dette programmet. Sojuz-programmet er det lengstvarende bemannede romprogrammet. Navnet Sojuz betyr «union» på russisk. Sojuz var sentralt i romprogrammet Interkosmos.

## Romferder i Sojuz-programmet
### Bemannede romferder
:*Se hovedartikkelen [[Liste over Sojuz-ferder]]*
Sojuz-romskipene har blitt brukt i ferder til de ulike russiske romstasjonene, i et møte med et Apollo-fartøy i Apollo-Soyuz Test Project, samt ferder til Den internasjonale romstasjonen (ISS)

### Ubemannede romferder
:*Se hovedartikkelen [[Liste over Sojuz-ferder#Liste over ubemannede ferder i Sojuz-programmet|Liste over ubemannede Sojuz-ferder]]*
I de ubemmanede ferdene finnes bl.a uttestingen av den russiske månelanderen.

## Bilder

Fil:Soyuz TMA-3 launch.jpg|Sojuz TMA-3 oppskyting (NASA)
Fil:Soyuz acoplada MIR.jpg|Sojuz tilkoblet Mir, sett fra STS-79
Fil:Soyuz TMA-6 spacecraft.jpg|Sojuz TMA-6 på vei mot Den internasjonale romstasjonen (ISS)
Fil:Soyuz TMA-9 landing.jpg|Sojuz TMA-9 under landing


## Eksterne lenker
*
Palace of Beaulieu

**Palace of Beaulieu**, også kjent som **New Hall**, var en kongelig residens nord for Chelmsford i Essex i England. 

Eiendommen tilhørte herregården i Boreham, og ble gitt til kannikene ved Waltham Abbey i 1062. Etter en del eierskifter ble det gitt av kronen til Thomas Butler, 7. jarl av Ormonde i 1491. På dette tidspunktet hadde huset fått navnet new Hall. 

I 1517 solgte en ny eier, Thomas Boleyn, det til Henrik VIII. Kongen fikk reist et nytt hus i murstein, til en kostnad av 17&nbsp;000 pund. Han gav palasset navnet Beauliue, men det skulle snart bli kjent som New Hall igjen. 23. juli 1527 kom Henrik VIII dit på sin sommerreise, og ble uvanlig nok en hel måned. Han hadde med seg et stort antall aristokrater, og det var under dette oppholdet han la en plan om å få en pavelig tillatelse til bigami slik at han kunne leve sammen med Anne Boleyn uten å først måtte kvitte seg med sin første hustru, Katarina av Aragón. En av de tilstedeværende var Thomas Boleyn, som var Annes far. Planen måtte droppes da kardinal Wolsey fikk vite om dem, men paven utstedte faktisk en bulle som kunne ha tillatt en slik ordning i desember samme år.

I oktober 1553 ble Katarina av Aragóns datter prinsesse Mary kastet ut, da kongen gav huset til George Boleyn, vicomte Rochford, som var Anne Boleyns bror.

Elizabeth I gav i 1573 eiendommen til Thomas Radcliffe, 3. jarl av Sussex. Det ser ut til at han bygde om nordfløyen mer eller mindre fullstendig. I 1622 ble huset solgt til George Villiers, 1. hertug av Buckingham for 30&nbsp;000 pund. 

Under den engelske borgerkrig, i 1640, tok Oliver Cromwell over eiendommen for fem skilling. Etter restaurasjonen ble huset gitt tilbake til George Villiers, 2. hertug av Buckingham. Det ble så solgt til George Monk, 1. hertug av Albemarle, som ofte hadde besøk at Karl IIs hoff. I 1669 besøkte Cosimo III av Toscana palasset. 

Benjamin Hoare kjøpte eiendommen i 1713, og i 1737 ble den kjøpt av John Olmius. Huset var da i dårlig forfatning og ble revet. Bare nordfløyen forble nokså intakt, og utgjør det nåværende huset.

I 1798 kjøpte den søstrene i Den hellige gravs orden eiendommen, og året etter åpnet de en katolsk skole der. New Hall School drives fortsatt i bygningen. Henrik VIIIs kongelige våpen er bevart i skolekapellet. 

## Referanser
Walter Wadsworth

**Walter Wadsworth** (1890–1951) var en engelsk fotballspiller, mest kjent fra sin tid i .

Wadsworth startet sin karriere i amatørklubbene Lingdale og Ormskirk før han ble hentet til Liverpool av manager Tom Watson den 23. april 1912. De første tre årene tilbragte han som amatørspiller i klubben. Debuten hans kom 20. mars 1915 i bortekampen mot , i en kamp Liverpool tapte 0–3. På grunn av 1. verdenskrig scoret han ikke sitt første ligamål før 28. august 1920 i hjemmekampen på Anfield mot , i en kamp Liverpool vant 4–2. I denne sesongen var Wadsworth den eneste Liverpoolspilleren som var involvert i samtlige kamper for laget.

Han var med på seirene i ligaen i sesongene 1921/1922 og 1922/1923. Han spilte fast for Liverpool helt til sesongen 1924/1925, da han mistet plassen på laget til David Pratt.

Den 14. mai 1926 skiftet han klubb til . Han spilte også for Flint Town (amatørklubb), New Brighton og Oswestry Town (amatørklubb), før han la opp som aktiv spiller.

Han døde i 1951, 61 år gammel.

## Statistikk

### Kamper for Liverpool
* 1912–1926: 217 kamper, 7 mål.
* 1915–1919: 112 kamper, 8 mål.

### Medaljer
* Ligavinner 1. Divisjon, 1921/1922
* Ligavinner 1. Divisjon, 1922/1923

## Se også
* Statistikk om Liverpool FC.

## Fotnoter

## Referanser


## Eksterne lenker
* Profil på LFChistory.net
Wilhelm Landaus bankhus

**Wilhelm Landaus bankhus** (polsk *Dom bankowy Wilhelma Landaua*) ligger ved Piotrkowska-gaten 29 i Łódź. 

Bygningen forener sin neobarokkform (inspirert av datidens parisiske arkitektur) med art nouveau-motiver (geometriske planteornamenter, karakteristiske masker, maskaroner og vinduenes myke innramming). Også bygningens indre bærer preg av art nouveau-stilen. 

Bankhusets to vinger forenes av et rundt hjørne som har tre vinduer og kranses av en effektfull kuppel. Elevasjonen fra Piotrkowska-gaten har seks vinduer, mens den noe lengre fra Stanisław Więckowskis gate har åtte.

Over hovedportalen kan man fra Piotrkowska-gaten se Merkurs hode omkranset av planter og blander, mens portalens bue viser frem eierens initialer «WL» innflettet i plantedekorasjoner. 

## Historie
Wilhelm Landaus bankforretning ble grunnlagt i 1858 og hørte til de betydeligste private bankene i Warszawa mot slutten av det 19. århundre. I Łódź åpnet banken sin filial i 1870, til å begynne med ved Piotrkowska-gaten 39. Etter at Landau kjøpte tomten ved Piotrkowska-gaten 29, bestemte han seg for å bygge et nytt sete. 

Den nye bygningen ble tegnet i 1902 av arkitekten Gustaw Landau-Gutenteger og ble ferdigbygd i 1903. Selve banken hadde sine lokaler kun i andre etasje. Første etasje ble leid ut til butikker, mens tredje og fjerde rommet fire luksuriøse leiligheter. I mellomkrigstiden ble bygningen solgt til Den polske forretningsbank i Lviv, og ble senere kjøpt av en privateier.
Beaumont Palace

**Beaumont Palace** var et kongelig palass i Oxford i England, som ble reist av Henrik I omkring 1130. Han bygde det for å ha et palass i nærheten av sin jakthytte i Woodstock; denne ble senere erstattet av Woodstock Palace. 

Etter at Edvard II måtte flykte fra slagmarken ved Bannockburn i 1314 skal han ha påkalt jomfru Maria og lovet å bygge et karmelittkloster dersom han unnslapp. For å oppfylle dette løftet gav han Beaumont Palace til ordenen i 1318. Ved oppløsningen av klostrene under reformasjonen ble det meste av bygningen fjernet, og stein derfra ble brukt til Christ Church College og St John's College. 

Bygningen ble fullstendig fjernet da Beaumont Street, som har navn etter palasset, ble anlagt i 1820-årene. På nordsiden av gaten nær krysset med Walton Street står det en stein med en innskrift som forteller at King's House lå der, og at Rikard I ble født i den bygningen den 8. september 1157. King's House var en del av palasskomplekset.
Omskjæring

**Omskjæring** kan vise til:  

* Mannlig omskjæring, medisinsk inngrep som består i at man fjerner forhuden på mannens penis.
* Kvinnelig omskjæring, samlebetegnelse på ulike former for kirurgiske inngrep på de kvinnelige kjønnsorganene som fører til varierende omfang av skade avhengig av hvilken prosedyre som brukes. 

Kvinnelig omskjæring blir i vestlige land også kalt (kvinnelig) **[[kjønnslemlestelse]]**, et begrep som ble vanligere fra 1990-tallet.
Det tidligere setet til Ludwik Geyers aksjeselskap

**Det tidligere setet til [[Ludwik Geyer]]s aksjeselskap** (polsk *Dom Towarzystwa Akcyjnego Ludwika Geyera*) ligger ved Piotrkowska-gaten 74 i Łódź. 

Bygningen har form som bokstaven «L». Elevasjonens elegante og rike utsmykning er utformet i moden italiensk renessanse. Hjørnetårnet har kariatidmotiver og dekkes av en kuppel. Taket har en balustrade, og under gesimsen finnes en girlandefrise. Bygningens andre etasje har to balkonger.

## Historie
Ludwik Geyer kjøpte tomten på hjørnet av Piotrkowska-gaten og Meyers passasje (i dag Stanisław Moniuszkos gate) fra Ludwik Meyer, og bygde i årene 1882–1886 et neobarokt palass etter tegninger av Hilary Majewski. Bygningen huset setet til Ludwik Geyers aksjeselskap. I første etasje lå dessuten den berømte restauranten til Andrzej Stępkowski. Mot slutten av 1800-tallet åpnet Bank Handlowy («Handelsbanken», i dag Citibank Handlowy) fra Warszawa sin filial her.

## Eksterne lenker
*
Espedal

:*Må ikke forveksles med [[Espedalen]]*
**Espedal** er en dal og en bosetting i Fjaler i Sogn og Fjordane. Det ligger rundt 12 km sørvest for Dale i Sunnfjord og rundt 8 km sørvest for Flekke. Området eies av og er bebodd av Espedal-familien. 

Espedal ble omtalt i dokumentarfilmen *[[True Norwegian Black Metal]]* fra 2007 som fokuserte på en del  aspekter av livet til Kristian Espedal.

## Kjente
* Kristian Eivind Espedal (også kjent som Gaahl) – black metal-vokalist i band som God Seed, Trelldom, og  Gorgoroth.

## Referanser
Handley Page Harrow

**Handley Page Harrow** var et to-motors britisk bombefly.

Harrow ble egentlig utviklet etter en spesifikasjon for mer moderne bombefly for det britiske flyvåpenet, men viste seg fort utdatert i forhold til samtidige bombefly og produksjonen stanset allerede etter 100 fly i 1937. Flytypen ble i stedet brukt som transportfly og ambulansefly, og forble i operativ tjeneste helt frem til slutten av den andre verdenskrig.

Harrow ble produsert i to varianter. De første 39 flyene ble produsert med to Bristol Pegasus X stjernemotorer med en ytelse på 850 hk hver under betegnelsen **Harrow Mk I**. De siste 61 ble produsert som **Harrow Mk II**, utstyrt med to Bristol Pegasus XX med en ytelse på 925 hk hver.

## Spesifikasjoner

## Eksterne lenker
* Handley Page Harrow
Liste over Sojuz-ferder

**Liste over Sojuz-ferder** er en oversikt over bemannede og ubemannede ferder i Sojuz-programmet fra 1967 og fremover til i dag.

## Liste over bemannede ferder i Sojuz-programmet
### 1967-1970: De første ferdene

### 1971-1975: Saljut-romstasjonene/Forbrødring i rommet

### 1976-1980: Østeuropeere i Sojuz

*Denne oversikten er ikke komplett*

### 1981-1985

*Denne oversikten er ikke komplett*

### 1986-1990: Første årene med Mir

*Denne oversikten er ikke komplett*

### 1991-1995: Fra [[Sovjetunion|Sovjet]] til [[Russland]]

*Denne oversikten er ikke komplett*

### 1996-2000: De siste ferdene til Mir

*Denne oversikten er ikke komplett*

### 2000-2005: ISS-ferdene, de første romturistene

### 2006-i dag

### Planlagte ferder

## Liste over ubemannede ferder i Sojuz-programmet

*Denne oversikten tros ikke å være komplett*

## Se også
* Sojuz-programmet
* Den internasjonale romstasjonen‎
* Liste over byggingen av ISS
* Liste over bemannede romferder til ISS
* Liste over besøkende til Den internasjonale romstasjonen
*Liste over bemannede romferder
Mitsubishi Electric Corporation

**Mitsubishi Electric Corporation** er et av verdens største selskaper innen produksjon av elektrisk utstyr for industrien. Selskapets hovedkontor ligger i Tokyo. 

Mitsubishi Electric produserer blant annet frekvensomformere, effektbrytere, sikringsautomater, motorer mm. Som en del av dette selskapet finnes blant annet også Mitsubishi Elevators, en av verdens fem største leverandører av heiser.
## Referanser


## Eksterne lenker
*
Brantridge Park

**Brantridge Park** er en herregård i Balcombe i West Sussex i England. Den var tidligere en kongelig residens. 

Huset og eiendommen ellers erstattet Brantridge våningshus og gård. Robert Loder kjøpte eiendommen i 1849, og innen 1874 var herskapshuset Brantridge Park bygget.

Huset, som står i Brantridgeskogen, var hjemmet til Alexander Cambridge, 1. jarl av Athlone og hans hustru prinsesse Alice. Fra 1919 til 1941 bodde prinsesse Beatrice, dronning Victorias yngste datter, i huset.

## Referanser
Tux Racer

***Tux Racer*** er et fritt videospill for Linux som går ut på å komme kjappest mulig ned en isbakke og i mål. I spillet styrer man Tux.

## Referanser


## Eksterne lenker
* 
* 
*
Vega Strike

***Vega Strike*** er et førstepersons romflysimulator for Linux.

Vega Strike er programmert i C, med C++ for OpenGL 3D grafikk og interne skript i Python og XML. Det er utgitt under GNU General Public License versjon 2 eller senere. Vega Strike er fri og åpen kildekode.

## Referanser


## Eksterne lenker
* Offisiell ''Vega Strike'' nettside
*
Telefonsentralen PASTs bygning i Łódź

**Telefonsentralen PASTs bygning i [[Łódź]]** (polsk *Budynek centrali telefonicznej PAST*) ligger ved Tadeusz Kościuszkos allé 12. 

PAST (*Polska Akcyjna Spółka Telefoniczna*, «Det polske telefonaskjeselskapet») ble grunnlagt i 1926 av det polske skattevesenet og det svenske firmaet Cedergren. Før 1914 bestyrte dette firmaet telefonene i Warszawa. Telefonaksjeselskapet fikk 10 års konsesjon til å utbygge og eksploatere telefonnettverket i Warszawa, Łódź og omegn. Selskapets bygning i Łódź ble tegnet av arkitekten Józef Kaban, og ble reist i årene 1927–1928. 

Bygningens fasade er oppdelt av buete pilastrer som ender i diamantformede kapiteler. Motivene i frontelevasjonen omfatter blant annet rombeformer (i dørene) og støpejernslanterner i art deco. I 1929 åpnet PAST Polens første automatiske telefonsentrale her, og senere også landets første prototypiske apparatur til fjernvalg av telefonnumrene til abonnenter i Warszawa. Sentralen ble stengt i 1983. Den var en de lengst uavbrutt virkende sentraler av denne typen i verden.
Kopischs blekeri

**Kopischs blekeri** (polsk *Bielnik Kopischa*) er navnet på en bygning ved Wincenty Tymienieckis gate 5 i Łódź. 

Det er usikkert om bygningen huset blekeriet til Tytus Kopisch, en forretningsmann fra Schlesien. Kopisch overtok i 1828 et blekeri som ble bygd i årene 1824–1825 av Kongress-Polens regjering. Mye tyder imidlertid på at dette blekeriet egentlig befant seg noe lengre vekk ved samme gate, mens «Kopischs blekeri» i virkeligheten var forretningsmannens bolighus. 

Bygningen ble kjøpt av Karol Scheibler på 1870-tallet, og huser i dag sentralen til Bank Przemysłowy («Forretningsbanken»). Det egentlige blekeriet regnes for å være den eldste industribygningen i Łódź.
Frets on Fire

***Frets on Fire*** er et åpen kildekode gitarspill for Linux, Windows, og Mac OS X. Via adaptere er det mulig å benytte en Guitar Hero-kontroller, men det er laget for å spilles med et vanlig tastatur. Frets on Fire inneholder hundrevis av sanger og har støtte for å importere sanger fra Guitar Hero I og II. Spillet er gratis.

## Eksterne lenker
*
Castle of Mey

**Castle of Mey**, tidligere **Barrogil Castle**, er et slott ved Caithness nord i Skottland, som tidligere har vært brukt av den britiske kongefamilien. I dag drives det av en stiftelse og er åpent for allmennheten. I pent vær kan man se Orknøyene i nord.

Castle of Mey ble bygget på 1500-tallet på stedet for en tidligere festning av George Sinclair, den 4. jarlen av Caithness. Slottet var ganske forfallent i 1952 da det og tilliggende eiendom ble kjøpt av dronningmoren (enkedronning Elizabeth). Dronningmoren restaurerte slottet og brukte det som feriested. Hun besøkte stedet regelmessig i august og september fra 1955 og til rett før sin bortgang, og hennes siste besøk var i oktober 2001.

Etter dronningmorens død har slottet blitt overtatt av *Queen Elizabeth Castle of Mey Trust* og er i begrenset grad åpent for besøkende.

## Referanser


## Eksterne lenker

* Offisielt nettsted for Castle and Garden of Mey (engelsk)
Philip Edmond Wodehouse

**Philip Edmond Wodehouse** (født 26. februar 1811, død 25. oktober 1887) var en britisk koloniadministrator.

Wodehouse var det eldste barnet av Edmond Wodehouse og hans kone og søskenbarn Lucy Wodehouse. Hans farfar, Thomas Wodehouse, og morfar, pastor Philip Wodehouse var begge yngre sønner av Armine Wodehouse viss eldste sønn John Wodehouse var forfar til jarlene av Kimberley. 

Wodehouse gikk inn i tjenesten til Sri Lankas sosialtjeneste i tidlig alder og tjente senere som overoppsynsmann i Britisk Honduras fra 1851 til 1854 og som guvernør av Britisk Guyana fra 1854 til 1861. I 1861 ble han utnevnt til guvernør i Kappkolonien, hvor han ble værende til 1870. Wodehouse var guvernør i Bombay fra 1872 til 1877 da han pensjonerte seg fra det offentlige liv. 

Wodehouse giftet seg med Katherine Mary, datter av F. J. Templer, i 1833. De fikk et barn, Edmond Robert Wodehouse, som ble parlamentsmedlem for Bath. Wodehouse døde i oktober 1887, 76 år gammel.

## Referanser
Valter Nyström

**Valter Nyström** (1915–2011) var en svensk friidrettsutøver

I OL 1952 i Helsingfors ble Nyström nummer seks på 10&nbsp;000&nbsp;meter. Samme år satte han ny svensk rekord på 10&nbsp;000&nbsp;meter med 29.23,8. For denne prestasjonen ble han tildelt Svenska Dagbladets gullmedalje. Rekorden ble stående i 19 år, og Nyström ligger (per 2007) fortsatt topp 40 i Sverige . 

I 1947 hadde Nyström verdens nest beste tid på 10&nbsp;000&nbsp;meter. I 1949 var han nummer ni på samme liste, nummer syv i 1951 og fire i 1952. Nyström var svensk mester elleve ganger.

Nyström var også en dyktig langrennsløper, og kom bl.a. på tolvteplass i Vasaloppet i 1945. 

## Referanser


## Kilder
* friidrott.se med svensker i verdensranking år for år
* passagen.se, privat nettside med alle tiders liste på 10&nbsp;000&nbsp;m i Sverige (Svensk – oppdatert per juni 2001)
* Artikkel i Arbetarbladet på Nyströms 90-årsdag

## Eksterne lenker
*
Falkland Palace

**Falkland Palace** i Fife i Skottland er et slott som tidligere har tilhørt de skotske kongene. Nå er det en turistattraksjon som blir vedlikeholdt av National Trust for Scotland.

## Slottets historie

Den skotske kongen overtok Falkland Castle fra MacDuff i Fife på 1300-tallet. I 1402 fengslet Robert Stewart, 1. hertug av Albany sin nevø David Stewart, hertug av Rothesay på slottet, hvor han døde, muligens av sult.

Mellom 1501 og 1541 ble slottet ombygget av kongene Jakob IV og Jakob V og ble et av de mest praktfulle renessansepalass på De britiske øyer. Jakob V døde på slottet i desember 1542. Falkland Palace ble et populært sted for Stewartmonarkene og de praktiserte jakt med falk der.

Etter unionen mellom England og Skottland ble slottet besøkt av Jakob I, Karl I og Karl II. Oliver Cromwells invasjonshær satte fyr på slottet og det forfalt til en ruin. I 1887 begynte John Crichton-Stuart, 3. markgreve av  Bute restaurering av slottet. Tidlig på 1950-tallet bestemte familien Crichton-Stuart seg for å overlate slottet til National Trust for Scotland og de overtok ansvaret i 1952, familien bor fremdeles på slottet.

## Referanser


## Eksterne lenker
* Omtale i ''Rampant Scotland'' (engelsk)
* Omtale i ''Undiscovered Scotland'' (engelsk)
* National Trust profil (engelsk)
Avro Rota

**Avro Rota** var en britisk lisensprodusert variant av autogyroen Cierva C.30. **Rota Mk IA** tilsvarte Cierva C.30A, og fra 1943 produserte Avro også Cierva C.40 under betegnelsen **Rota Mk II**.

Rota ble brukt til å kalibrere radarinstallasjoner, og var i bruk under hele den andre verdenskrig.

## Spesifikasjoner

## Litteratur
* Jackson, A.J. *British Civil Aircraft 1919-72: Volume II*. London: Putnam and Company, 1973. 
* Munson, Kenneth. *Helicopters and other Rotorcraft since 1907 (Blandford Colour Series)*. London 1973. .
* Pacco, John. "Cierva C-30A" *Belgisch Leger/Armee Belge: Het militair Vliegwezen/l'Aeronautique militaire 1930-1940*. Artselaar, Belgium, 2003, p.&nbsp;92. .
* Smith, J. Richard. "C 30 Heuschrecke" *Focke-Wulf, an Aircraft Album*. London, Ian Allan, 1973. .
* Thetford, Owen. *Aircraft of the Royal Air Force 1919-57*. London: Putnam and Company, 1957.
* 
*

## Eksterne lenker
* Avro Rota in Detail
Alma Lund

**Alma Mariane Lund** (født Wikstrøm 1854, død 1932), var en norsk operasanger (sopran) og skuespiller. 

Lund var tilsatt ved operaen i Helsingfors, senere ved Den Nationale Scene, og var en av flere bergenske skuespillere som dro til det nye Nationaltheatret, da dette åpnet i 1899. Her sang hun i teatrets kor (som også var faste statister), foruten å ha en del småroller og sangroller. Marta i *[[Faust]]* var hennes største oppgave. Hun trakk seg tilbake fra teatret i 1920.
 
Alma Lund hadde den kvinnelige hovedrollen i den første norske spillefilmen, *[[Fiskerlivets farer]]* fra 1907. Hun var gift med operasanger Bjarne Lund (1858–1894).

## Referanser


## Eksterne lenker
*
John Cradock

**John Cradock** (født 1759, død 1839) var en britisk baron, soldat og guvernør.

Han ble utnevnt til kornet i 4. kavaleriregiment. Han ble flyttet til Coldstream Guards i 1779 som fenrik og ble forfremmet til løytnant i 1781. Han kjøpte kommisjon som major i 12. dragoner i 1785 og byttet denne posten i 1786 ut med en i 13. infanteriregiment hvor han ble utnevnt til oberstløytnant i 1789.

Han ledet 13. i De vestindiske øyer i 1790 og tjente på nytt i Karibia i ledelsen for en bataljon av grenaderer i 1793 hvor han ble såret i beleiringen av Martinique og utnevnt til assistent for Charles Grey. Han mottok også takk fra parlamentet for sine tjenester.

Cradock ble utnevnt til å lede den andre bataljonen i 54. infanteriregiment i 1800 og ble plassert på halv lønn da bataljonen ble nedbemannet i 1802. I 1803 ble han plassert i 71. infanteriregiment og derfra flyttet til ledelsen av 23. lette infanteri i januar 1809.

Han var i staben til Ralph Abercrompy i Middelhavet i 1801 og deltok flere ganger i kamphandlinger som nestkommandant av en divisjon i felten. Etter at Kairo og Alexandria over gav seg, hvor han var til stede, ble han sendt med en styrke for å okkupere Korsika og Napoli, men ble kalt tilbake etter at Amiensfreden ble signert.

Cradock ble så utnevnt til øverstkommanderende for styrkene i British East India Company i Madras. Etter at lord Lake dro, ledet han hele styrkene på halvøya i nesten et år. Han ble så utnevnt til å lede styrkene i Portugal i 1808 og overgav kommandoen til Arthur Wellesley senere på året. For en kort tid tjente han også som guvernør i Gibraltar.

I 1811 ble han utnevnt til guvernør i Kappkolonien og kommandant over styrkene der, hvor han sa opp i 1814 og ble etterfulgt av Charles Henry Somerset. Han ble erklært baron Howden i Irlands adel i 1819 og til Storbritannias adel med samme tittel i 1831.

## Referanser


## Litteratur
* *The Royal Military Calendar, Or Army Service and Commission Book*, red. John Philippart. p.12-14, Vol II av V, 3. utgave, London, 1820. Utgave på nettet på ''Google Books''

## Eksterne lenker
* 
*
Tiglat-Pileser II

**Tiglat-Pileser II** (fra den hebraiske formen  av akkadisk: *Tukultī-apil-Ešarra*, «Min tillit er hos Ešarras sønn») var konge av Assyria fra 967 f.Kr. da han etterfulgte sin far Assur-resj-isi II og styrte fram til sin død i 935 f.Kr. Han ble da etterfulgt av sin sønn Assur-dan II.

Tempelet É-šarra var for guden Assur, og « Ešarras sønn» i navnet hans henviste således til Assur.

Til tross for sin relativt lange regjeringstid er det svært lite som er kjent om ham. I denne perioden ble Assyria trakassert av sine naboriker, Aram og Babylon. Han førte også krig mot en armensk stamme, Nairi.

## Referanser
Blackburn Roc

**Blackburn Roc** var et britisk to-seters jagerfly basert på jagerflyet / stupbomberen Blackburn Skua. Roc var også én av to «tårnjagere» som ble satt i produksjon. Dden andre var Boulton Paul Defiant. «Tårnjagere» var basert på en doktrine som utviklet seg i Storbritannia før den andre verdenskrig som gikk ut på at bestykningen ville være mer effektiv hvis den var plassert i et bevegelig tårn.

Roc ble produsert av Boulton Paul Aircraft og brukte samme tårninstallasjonen som Boulton Paul Defiant. Vekten av tårnet gikk derimot langt mer utover ytelsene til Roc enn til Defiant, og Roc hadde en lite nevneverdig karriere.

## Spesifikasjoner

## Eksterne lenker
* Blackburn Roc (B-25)
Cumberland Lodge

**Cumberland Lodge** er et hus i Windsor Great Park, omkring fem kilometer sør for Windsor Castle. 

Huset ble reist av John Byfield, en kaptein i hæren, da Oliver Cromwell i 1650 solgte tomter i parken. Det het inntil 1670 Byfield House, og fikk da navnet New Lodge. Det har også vært kjent som Windsor Lodge og Ranger Lodge. 

Etter restaurasjonen tok Karl II over huset og gjorde det til residens for *Ranger of the Great Park*, en ærstittel som alltid innehas av noen som er står monarken nær.

Blant de som har bodd i Cumberland Lodge er:

* Baptist May, første Ranger som var bosatt der
* Sarah Churchill, hertuginne av Marlborough (1702&ndash;1744)
* John Spencer, 1. jarl Spencer (1744&ndash;1746)
* William Augustus, hertug av Cumberland (1746&ndash;1765)
* Henry Frederick, hertug av Cumberland og Strathearn (1765&ndash;1790)
* Anne, hertuginne av Cumberland (1790&ndash;1803)
* George Spencer-Churchill, 5. hertug av Marlborough (til 1822)
* Augustus Frederick, hertug av Sussex (1830&ndash;1843)
* Helena av Storbritannia (1872&ndash;1923)
* Edmund FitzAlan-Howard, 1. vicomte FitzAlan of Derwent (1923&ndash;1947)

I 1936 ble Cumberland Lodge brukt under møter mellom kongens privatsekretær og statsminister Stanley Baldwin, som førte frem til Edvard VIIIs abdikasjon. 

Georg VI lot i 1947 St Katharine's Foundation ta i bruk huset. Stiftelsen, som nå heter King George VI and Queen Elizabeth Foundation of St Catharine’s, er en kristen stiftelse med utdanning som virkefelt. Den ble opprettet av Amy Buller, som hadde sett nasjonalsosialismen vokse frem da hun bodde i Tyskland i mellomkrigstiden, og mente det hadde vært til stor hjelp for nazistene at tyske universiteter ikke lærte studentene å bruke sin kritisk sans, og at studentene ikke fikk et miljø hvor man åpent kunne diskutere aktuelle spørsmål. 

Cumberland Lodge brukes nå til akademiske seminarer og korte kurs. De fleste deltagerne er studenter ved forskjellige universiteter som kommer for å sette seg inn i fundamentale spørsmål innen politikk, økonomi og vitenskap sett fra en kristen synsvinkel. Bygningen er ikke åpen for det allmenne publikum.
Norgesmesterskapet i fotball for menn 1952

**Norgesmesterskapet i fotball for menn 1952** ble vunnet av  etter at de vant 3&ndash;2 over  i finalen den 26. oktober. Målscorere for Sparta var Knut Sørensen, som scoret på straffe i det 74. og i det 84. minutt, og Odd Wang Sørensen som scoret i det 89. minutt. Begge Solbergs mål ble også scoret av Sparta-spillere, selvmål av Roger Pedersen i det 10. minutt og av Brede Svendsen i det 34. minutt. 

30&nbsp;639 tilskuere overvar kampen som ble spilt på Ullevaal Stadion i Oslo. Dommer var Helge Ladim, Strong. Dette var første gang Sparta vant et norgesmesterskap.

**Spartas vinnerlag:** Asbjørn Hansen, Guttorm Nicolaysen, Brede Svendsen, Karsten Hansen, Einar Bråthe, Roger Pedersen, Arne Olsen, Knut Sørensen, Odd Wang Sørensen, Evald Nilsen og Egil Johansen.

**Solbergs lag:** Kåre Moen, Rolf Karlsen, Rolf Pettersen, Gunnar Moen, Sigmund Zachariassen, Leif Simensen, Tore Hole, Kjell Arnesen, Johny Andersen, Reidar Moen og Lorang Solberg.

## 1. runde

## 2. runde

## 3. runde

## 4. runde

## Kvartfinaler

* ***' &ndash;  0-0, 4-2
*  &ndash; ***' 1-3
* ***' &ndash;  3-1
* ***' &ndash;  2-1

## Semifinaler

*  &ndash; ***' 1-2
* ***' &ndash;  2-1

## Finale

* **** &ndash;  3-2

## Kilder
* www.rsssf.no
* Aftenposten
* Stavanger Aftenblad
* Adresseavisen

## Eksterne lenker
* Om cupfinalen 1952 på Solbergs nettside
Eltham Palace

**Eltham Palace** er en herregård i Eltham i London. Den eies av English Heritage og er åpen for publikum. Bygningen, som tildels er art deco, regnes av mange som et mesterstykke innen moderne arkitektur.

## Historisk palass

Den opprinnelige bygningen var et palass som ble gitt til Edvard II i 1305, og som ble brukt som kongelig residens til det 16. århundre. Ifølge en historie skjedde hendelsen som førte til at Edvard III opprettet Order of the Garter på Eltham Palace, da en kvinne mistet et strømpebånd og kongen bandt det rundt sitt eget ben for å avlede oppmerksomheten fra det pinlige opptrinnet. 

Eltham Palace var yndlingsresidensen til Henrik IV, som tok i mot Manuel II Palaiologos, den eneste bysantinske keiseren som besøkte England, der fra desember 1400 til januar 1401. Det ble da dystet til ære for keiseren, og dystingsbanen er bevart. I 1470-årene fikk Edvard IV bygget en storsal. Henrik VIII tilbrakte deler av sin barndom der, og det var på Eltham han møtte og imponerte Erasmus. 

I 1630-årene brukte ikke kongefamilien lenger palasset, og Anthony van Dyck fikk en suite der som landsted. Under den engelske borgerkrig ble bygningen stående og forfalle, og den ble aldri skikkelig restaurert. 

## Den moderne bygningen

Den moderne bygningen ble reist i 1930-årene. Storsalen fra det gamle palasset og enkelte andre elementer er bevart. Victoria og Stephen Cortauld leaset huset fra 1933, og begynte da å bygge et hjem i stilen art deco. Familien bodde der til 1944, og i mars 1945 tok Royal Army Education Corps over. De var der til 1992. 

I 1995 tok English Heritage over bygningen, og i 1999 var de ferdige med en større renovering. Palasset kan nå leies til brylluper og andre selskaper, og er åpent for publikum hele året. 

## Referanser
Bristol Beaufort

**Bristol Beaufort** var et britisk torpedofly. Beaufort var til en viss grad basert på Bristol Blenheim, men var blant annet lengre for å gi plass til en torpedo.

Beaufort ble produsert både i Storbritannia og Australia. De britiske variantene inkluderte **Beaufort Mk I**, som ble operativ i 1940, og **Beaufort Mk II**, som var utstyrt med Twin Wasp motorer. Den siste varianten ble bare produsert i 164 eksemplarer på grunn av mangelen på Twin Wasp-motorer i Storbritannia. Over 1&nbsp;200 Beaufort ble produsert i Storbritannia.

I Australia begynte produksjonen med **Beaufort Mk V**, som fløy første gang mai 1941. Denne skilte seg fra den britiske Mk I ved at den var utstyrt med Twin Wasp-motorer. **Beaufort Mk VA**, **Mk VI**, **Mk VII** og **Mk VIII** fulgte, forskjellene besto stort sett i forskjellige varianter av motorene og forskjellige typer propeller. I alt 700 fly ble produsert i Australia, de siste 46 flyene ble konvertert til transportfly under betegnelsen **Beaufort Mk IX**.

## Spesifikasjoner

## Eksterne lenker
* Bristol Beaufort
Norgesmesterskapet i fotball for menn 1959

**Norgesmesterskapet i fotball for menn 1959** ble vunnet av Viking etter at de vant over Sandefjord Ballklubb med  2&ndash;1 den 25. oktober. Målscorere for  Viking var Rolf Bjørnsen som scoret i det 16. minutt og Gustav Hult som scoret i det 97. minutt. For Sandefjord scoret Erik Kristiansen i det 30. minutt. 
28&nbsp;195 tilskuere overvar kampen som ble spilt på Ullevaal Stadion i Oslo.
Dommer var Trygve Dahlgren. Dette var andre gangen Viking vant et Norgesmesterskap.
 
**Vikings vinnerlag:** Sverre Andersen, Otto Hermansen, Leif Nicolaysen, Kåre Bjørnsen, Edgar Falch, Sigurd Wold, Rolf S. Bjørnsen, Olav Nilsen, Åsbjørn Skjærpe, Gustav Hult og Hans Andersen.  Trener: Georg Monsen.

**Sandefjords lag:** Per Elnan, Kjell Østby, Yngve Karlsen, Ernst Norli, Thorbjørn Svenssen, Carl Thuve, Rolf Johansen, Hans Sperre, Erik Kristiansen, Arvid Havnaas og Gunnar Guthu.

## 1. runde

## 2. runde

## 3. runde

## 4. runde

## Kvartfinaler
*  &ndash; ***' 0-3
* ***' &ndash;  2-1
* ***' &ndash;  3-1
* ***' &ndash;  1-1, 4-0

## Semifinaler
*  &ndash; ***' 0-2
* ***' &ndash;  4-0

## Finale
* **** &ndash;  2-1 e.e.o.

## Kilder
* www.rsssf.no
* Aftenposten
* Einar Munthe-Kaas (red). *Sportsrevy 1959*. Norsk faglitteratur. ISSN 0804-0907.
* Viking sin hjemmeside
* Sandefjord Ballklubb sin hjemmeside
Nonsuch Palace

**Nonsuch Palace** var et kongelig palass fra tudortiden. Det ble reist av Henrik VIII i Surrey, nær Epsom. Landsbyen Cuddington ble jevnet med jorden for å gi plass til palasset. Det ble revet i det 17. århundre, og deler av det ble brukt som materiale til andre bygninger. Det er ingen synlige spor på stedet, men noen av fundamentene til banketthallen ligger under bakken, og British Museum har noen deler av utsmykningen. 

Palasset var det største byggeprosjektet Henrik VIII satte igang. Det ble påbegynt 22. april 1538, et halvt år etter at prins Edward var født. Det skulle være en feiring av Huset Tudors makt, i rivalisering med Frans I av Frankrikes Château de Chambord. Mens de fleste av Henriks palasser var ombyggingsprosjekter av eldre bygninger, valgte han å starte fra bunnen av med Nonsuch Palace. Beliggenheten var bestemt av at det var i nærheten av et av hans viktigste jaktområder. Det tok ni år å bygge, og kostet 24&nbsp;000 pund. Palasset var sentralt i innføringen av renessansearkitektur i England. 

Det finnes bare tre samtidige bilder av palasset, og de viser lite av bygningsmassen og detaljene i utsmykningen. Stedet ble utgravd 1959&ndash;1960. Dette var et viktig skritt for britisk arkeologi, ettersom det var et av de første utgravningsstedene fra tiden etter middelalderen. Over 60&ndash;000 besøkte utgravningen mens den pågikk. Palassets plan var nokså enkel, med en indre og en ytre borggård, hver med et befestet porthus. Mot nord var palasset befestet i middelalderstil, men mot sør hadde det forseggjort renessansedekor med høye oktagonale tårn i endene. De ytre veggene og den ytre borggården var nokså enkelt dekorert, men den indre borggården hadde flott stukkpaneler i høyt relieff. 

Da Henrik VIII døde i 1547 var ikke palasset ferdig. Maria I solgte det i 1556 til Thomas FitzAlan, 12. jarl av Arundel. I 1590-årene ble det igjen kongelig eiendom, og Elizabeth I tilbrakte en del av sin tid der. Det forble en kongelig residens inntil 1670, da Karl II gav det til sin elskerinne Barbara Palmer. Grunnen til dette var at hun trengte penger til å betale spillegjeld. 

Bygningen begynte raskt å forfalle, og ble revet innen utgangen av det 17. århundre. Panelet ble fjernet og er bevart i storsalen på Loseley Park. 

## Se også
* Nonsuch Mansion, en herregård på østsiden av parken hvor Nonsuch Palace lå
Fort Belvedere (Surrey)

**Fort Belvedere** er en herregård i Windsor Great Park i Surrey, England. Stedet har tidligere tilhørt kongefamilien, fra 1750 til 1976 og er mest kjent for å ha vært hjemmet til Edvard VIII. Eiendommen eies fremdeles av kronen og benyttes av private leietakere, den canadiske milliardæren Galen Weston og hans kone Hillary.
Hans Harry Wergeland

**Hans Harry Wergeland** (født 1940) er industrimann, gründer og bedriftseier i konsernet Wergeland-Halsvik AS.

Etter å ha utdannet seg innen handel og jordbruk, overtok Wergeland som daglig leder i familiebedriften Halsvik Cementstøyperi i 1962, som produserte rør og veisikringer til kommunen, senere også takstein. Fabrikken ble flyttet til Sløvåg i 1987, og konsernet heter i dag Wergeland-Halsvik AS.

Wergeland satset sammen med resten av familien sin sterkt på oljeservice-havna i Sløvåg i 1992, bl.a. med renseanlegg for oljeavfall og steinknuseverk. Mens han var leder for fabrikken, har familieselskapene også startet kabelferge mellom Duesund og Masfjordnes, og overtatt eierskapet av bl.a. Solund Skips Service AS og Eivindvik Hotell. 

Hans Wergeland var en av stifterne av Nordhordland Handverk og Industrilag i 1972 og av Gulen og Masfjorden Industriselskap i 1994. Han har vært styremedlem i begge i mange år.

Hans Wergeland ble tildelt Kongens fortjenstmedalje i gull i 2006 for sin innsats innen utviklingen av næringslivet i Gulen og Masfjorden. Under utdelingen ble det også nevnt at Wergeland har gitt stor støtte til mange frivillige lag og kulturprosjekt opp gjennom årene.

## Referanser


## Eksterne lenker
* Kjente personer fra Gulen
Gabriel Rasch

**Ole Gabriel «Gabba» Rasch** (født 8. april 1976 i Hole) er en norsk tidligere proffsyklist. Siden 2023 er han sportsdirektør i Uno-X Mobility.

Han ble norgesmester i 2003 og ble nummer to i NM i 2001. I 2006 vant han Ringerike Grand Prix sammenlagt, og i 2007 vant han én etappe og sammenlagt i Rhône-Alpes Isère Tour.

Rasch var en god brosteinsrytter, men kjørte som hjelperytter i de fleste ritt han deltok i.

Sesongen 2008 gikk han til Crédit Agricole. Samme år deltok han i landeveisrittet i OL i Beijing og var med i Vuelta a España.

Da Credìt Agricole ble nedlagt etter sesongen i 2008, skiftet han lag til Cervélo TestTeam, og da det ble nedlagt etter 2010-sesongen gikk han sammen med flere ryttere over til Garmin-Cervélo. I 2012 syklet Rasch for det franske laget FDJ-BigMat. I 2013 gikk han til Team Sky, hvor han gikk over i rollen som sportsdirektør da han la opp som aktiv utøver etter Paris-Roubaix 13. april 2014.

Rasch var normalt hjelperytter for sitt lags kapteiner. Han har likevel prestert brukbare sammenlagtplasseringer i større ritt på egen hånd, slik som 7.-plass i 2.1-rittet Tour of Qatar i februar 2011. Hans beste sammenlagtplassering i en Grand Tour er en 101.-plass fra Vuelta a España 2009.

## Referanser


## Eksterne lenker
* 
*
Agnethe Davidsen

**Agnethe Davidsen** (født 19. juni 1947 i Nuuk, død 25. november 2007) var en grønlandsk politiker. Hun var ordføreren i Godthåb (Nuuk), Grønlands hovedstad. 

I 1983 ble hun utnevnt til suppleant for Hans-Pavia Rosing ved det grønlandske parlamentet (Landstinget), for det sosialdemokratiske partiet Siumut. Senere samme år ble hun utnevnt til parlamentsmedlem (minister), og ble dermed Landstingets første kvinnelige medlem. 

I 1989 ble hun valgt inn i byrådet i Godthåb (Nuuk), for sitt parti, Siumut. Fra 1989 til 1991 var hun viseordfører. Etter valget i 1991 ble hun på ny valgt inn som viseordfører, og fra 1993 ble hun ordfører i byrådet. 

Hun døde av hjerneblødning på morgenen søndag 25. november 2007. Hun ble lagt inn på Dronning Ingrids Hospital lørdag kveld, med kraftig hodepine, og døde neste morgen. Samme kveld gikk flere hundre av Nuuks innbyggere i fakkeltog, og gikk fra forsamlingshuset til hennes hus, og sang der for å hedre henne og vise sin sympati med de etterlatte. Hun ble begravd 30. november i Hans Egedes kirke. 

## Referanser


## Eksterne lenker
*
Jean-Claude Fournier

**Jean-Claude Fournier** (født 21. mai 1943 i Paris) er en fransk tegneserietegner. Han er mest kjent for å ha vært ansvarlig for Sprint i perioden 1969&ndash;1979. Før dette tegnet han sin egen serie, *Bizu* som gikk som serie i *[[Le Journal de Spirou]]* mellom 1967 og 1969, inntil Fournier overtok produksjonen av Sprint-serien etter Franquin. Fournier lagde ni album, der Sprint utviklet seg til å bli en mer moderne karakter enn under Franquin. Fournier tok opp temaer som kjernekraft (*Varsleren!*), narkotika-finansierte diktatorer (*Kodo den grusomme*) og Duvalier-lignende undertrykkelse (*Tora Torapa*).  

## Fourniers Sprint-album
* *Gullmakeren* (*Le faiseur d'or*, 1970)
* *Trianglen slår til* (*Du glucose pour Noémie*, 1971)
* *Det mystiske klosteret* (*L'abbaye truquée*, 1972)
* *Tora Torapa* (*Tora Torapa*, 1973)
* *Amuletten fra Nikokolokoba* (*Le gri-gri du Niokolo-Koba*, 1974)
* *Eplevin for stjernene* (*Du cidre pour les étoiles*, 1977)
* *Varsleren!* (*L'Ankou*, 1978)
* *Kodo den grusomme*, (*Kodo le tyran*, 1979)
* *Mafiaens bønner* (*Des haricots partout*, 1980)

## Referanser


## Eksterne lenker
* Engelsk-språklig biografi Lambiek Comiclopedia
* Om skaberne af Splint & Co. Tegneseriemuseet i Danmark (på dansk)
* Dansk-språklig biografi Comicwiki
* Fournier-biografi på Sprints' offisielle franske hjemmeside  (på fransk)
* Fournier publikasjoner i ''Spirou'' magazine (på fransk)
* Fourniers album (på fransk)
Landsting

**Landsting** kan vise til

*Landstinget – Danmarks ene parlament 1849-1953
*Grønlands Landsting – det grønlandske parlament
*Landsting – tidligere betegnelse på Sveriges regioner, svensk sekundærkommunes ledelse
*Ålands landsting – Ålandsøyenes parlament 1922-1992
*Viborg landsting – et av Danmarks tre hovedting inntil 1805
*Sjællandsfar Landsting – en domstol i Ringsted inntil 1805
**[[Landstinget (TV)|Landstinget]]* – en norsk debattprogram som har gått på TV2 siden 2008
Norgesmesterskapet i fotball for menn 1979

**Norgesmesterskapet i fotball for menn 1979** ble vunnet av  etter 2-1 over  den 21. oktober. Målscorere for Viking var Bjarne Berntsen som scoret i det 55. minutt på straffe og Jens Egil Vikanes (selvmål) i det 62. minutt. For Haugar scoret  i det 25. minutt. Dette var første gang to lag fra Rogaland møttes i en NM-finale, mens Mooney ble første utenlandske målscorer i en norsk cupfinale.

Ifølge Viking sin kamprapport var det Haugar som var det beste laget i store deler av kampen. Men da Svein Kvia sendte et frispark av gårde som gikk via Jens Vikanes og i mål, var gullet sikret for Viking.

25&nbsp;000 tilskuere overvar kampen som ble spilt på Ullevaal Stadion i Oslo. Dommer var Ivar Fredriksen. Dette var tredje gangen  Viking vant et Norgesmesterskap. 

Siden Viking også vant serien det året fikk Haugar delta i Cupvinnercupen i 1980.
 
**Vikings vinnerlag:** Erik Johannessen, Bjarne Berntsen, Tor Reidar Brekke, Per Henriksen,
Tonning Hammer, Inge Valen, Svein Fjælberg, Svein Kvia, Finn Einar Krogh,
Trygve Johannessen, Isak Arne Refvik, Trond Ekholdt, Torbjørn Svendsen og
Magnus Flatestøl.

**Haugars lag:** Steven Hopson, Rune Larsen, Leif Birkeland, Jens Vikanes, Terje Solberg, Dennis Burnett,
Harald Undahl, Eivind Hovland, Tor Nilsen, Dean Mooney, og Dag P. Christophersen.

## 1. runde

## 2. runde

## 3. runde

## 4. runde

## Kvartfinaler

* &ndash; ***' 0-3
****' &ndash;  5-0
* &ndash; ***' 1-2
* &ndash; ***' 0-1

## Semifinaler

* &ndash; ***' 1-3
****' &ndash;  1-0

## Finale

## Referanser


## Kilder
* www.rsssf.no
* Aftenposten
* Gunnar Kroge (red). *Sportsboken 79-80*. Dreyer. ISBN 82-7096-076-4.
Kew Palace

**Kew Palace** er et tidligere kongelig palass i Royal Botanic Gardens i London. Det bestod av tre bygninger, hvorav en er bevart. Denne er åpen for publikum. 

Palasset ble reist i 1631 av Samuel Fortrey. Det tilhørte en periode Capel-slekten, og gjennom ekteskap tilfalt det så Samuel Molyneux, som var Georg IIs sekretær. Frederick, prins av Wales leide huset, og tilbrakte mye av sin tid der. Hans yndlingspoet James Thomson var også ofte der. 

Det var en omfattende samling av malerier i palasset, blant annet en del av Canalettis verker og Zoffanys maleri fra Firenze. Prakthagen ble anlagt av sir William Chambers. 

## Referanser
Tour de France 1999

**Tour de France 1999** var den 86. utgaven av sykkelrittet Tour de France, fra 3. juli til 25. juli 1999. 

Rittet var det første i rekken av sju hvor Lance Armstrong ble kåret til vinner. I 2012 ble han imidlertid fratatt alle seirene uten at ny vinner ble kåret. 

Erik Zabel vant den grønne poengtrøya for fjerde år på rad.

## Etapper

## Referanser